༄༅། །བཀའ་མདོ་རྒྱུད་ཟབ་མོ་ཀུན་གྱི་སྤྱི་འགྲེལ་གཅིག་ཤེས་
ཀུན་གྲོལ་ཞེས་བྱ་བ་བཞུགས་སོ། །
ཨོཾ་གུ་རུ་བུདྡྷ་བོ་དྷི་སཏྭ་བྷྱོཿ་ན་མོ་ན་མཿ བཀའ་མདོ་རྒྱུད་ཟབ་མོ་ཀུན་གྱི་
སྤྱི་འགྲེལ། གཅིག་ཤེས་ཀུན་གྲོལ་ཞེས་བྱ་བ། དཔལ་ལྡན་བླ་མ་དམ་ པ་ དང༌།
དཔལ་ཡོངས་གྲུབ་ཐམས་ཅད་ ལ་ ཕྱག་ འཚལ་ཞིང་སྐྱབས་ སུ་མཆིའོ། །བརྩེ་བ་
ཆེན་པོས་དུས་ཐམས་ཅད་དུ་རྗེས་སུ་བཟུང་དུ་གསོལ། ཀུན་རྫོབ་ཀུན་བཏགས་
ཀུན་གྱིས་སྟོང་པའི་གཞི། །དོན་དམ་ཡོངས་གྲུབ་ཆོས་ཀྱི་དབྱིངས་ལ་འདུད། །
རྣམ་རྟོག་རྣམ་པ་ཀུན་དང་བྲལ་བའི་གཞི། །རང་བྱུང་ཡེ་ཤེས་འདུས་མ་བྱས་ལ་
འདུད། །གཟུགས་ཀྱི་དེ་བཞིན་ཉིད་ནི་ཤེས་གྱུར་ན། །ཆོས་ཀུན་མདོ་དང་རྒྱས་པ་
ཤེས་པར་འགྱུར། །རྣམ་མཁྱེན་བར་དུ་དེ་བཞིན་ཉིད་ཤེས་ན་འང་། །ཆོས་རྣམས་
ཀུན་ གྱི་ མདོ་ རྒྱས་ ཤེས་ པར་ འགྱུར། །དེ་ཡང་ཇི་སྐད་དུ། རྒྱལ་བའི་ཡུམ་ ལས།
གཟུགས་ཀྱི་དེ་བཞིན་ཉིད་ཤེས་ན་ཆོས་ཐམས་ཅད་ཀྱི་མདོ་དང་རྒྱས་པ་ཤེས་པར་
འགྱུར་རོ། ། །དེ་བཞིན་དུ་ཚོར་བ་དང་། འདུ་ཤེས་དང་། འདུ་བྱེད་དང་། རྣམ་པར་
ཤེས་པའི་དེ་བཞིན་ཉིད་ཤེས་ན་ཆོས་ཐམས་ཅད་ཀྱི་མདོ་དང་རྒྱས་པ་ཤེས་པར་
འགྱུར་རོ། ། །ཞེས་པ་ནས་རྣམ་མཁྱེན་གྱི་བར་སྦྱར་རོ། །མདོ་དང་རྒྱས་པའི་དོན་
ཡང་ཡུམ་གསུམ་གྱི་གཞུང་འགྲེལ་གནོད་འཇོམས་སུ། གང་ཚེ་ཡོངས་སུ་གྲུབ་པ་
དེ་བཞིན་ཉིད་ཙམ་དུ་ཤེས་པ་དེ་ཚེ་མདོ་ཤེས་པར་འགྱུར་རོ། །གང་གི་ཚེ་གཟུགས་
དེ་ བཞིན་ཉིད་དང་། ཚོར་བའི་དེ་བཞིན་ཉིད་ལ་སོགས་པ་དག་པའི་ཡོངས་ སུ་
།
- 160 -

བཀའ་མདོ་རྒྱུད་ཟབ་མོ་ཀུན་གྱི་སྤྱི་འགྲེལ་གཅིག་ཤེས་ཀུན་གྲོལ།
གྲུབ་པར་ཤེས་པ་དེ་ཚེ་རྒྱས་པ་ཤེས་པར་འགྱུར་རོ། །ཞེས་སློབ་དཔོན་དབུ་མ་
ཆེན་ པོ་ དབྱིག་གཉེན་ ཞབས་ ཀྱི་ གསུངས་ པ་ ལྟར་ དོན་ ལ་ གནས་ ཤིང་། དཔལ་
ལྡན་རྒྱུད་དུ་ཡང་། ངེས་པར་དངོས་པོ་ཐམས་ཅད་ཀྱི། །དག་པ་དེ་བཞིན་ཉིད་དུ་
བརྗོད། །ཕྱི་ནས་ རེ་ རེའི་ དབྱེ་ བ་ཡི། །ལྷ་རྣམས་ཀྱིས་ནི་བརྗོད་པར་བྱ། །ཞེས་
བཀའ་སྩལ་པའི་དོན་ཡང་དེ་ཉིད་དེ། འདི་འདྲ་བ་དང་། འདི་དང་གནད་གཅིག་
པའི་ལུང་རྣམ་དག་གཞན་ཡང་ཤིན་ཏུ་མང་བར་སྣང་ངོ་། །དེ་བཞིན་ཉིད་ཀྱི་ངོ་བོ་
ལ་ཁྱད་པར་མེད་ཀྱང་། དྲི་བཅས་གཞི་དང་། དྲི་བྲལ་འབྲས་བུ་ཡིན་པའི་ཕྱིར། དེ
བཞིན་ཤེས་ན་བཀའ་མདོ་རྒྱུད་ཟབ་མོ་ཐམས་ཅད་ཀྱི་གཞི་དང་འབྲས་བུ་ཤེས་
པར་འགྱུར་ལ། དྲི་མ་སེལ་བའི་ཐབས་རླུང་དང་རྣམ་རྟོག་ངང་གིས་འགགས་པ་རྡོ་
རྗེའི་རྣལ་འབྱོར་ཟབ་མོ་ཤེས་ན། བཀའ་མདོ་རྒྱུད་ཟབ་མོ་ཐམས་ཅད་ཀྱི་ལམ་
ངེས་དོན་ཟབ་མོ་ཐམས་ཅད་ཤེས་པར་འགྱུར་རོ། །དེ་དག་ཀྱང་གཉིས་སུ་འདུས་
ཏེ། གཞི་འབྲས་ཟབ་མོ་དང་། ལམ་ཟབ་མོའོ། །དང་པོ་ནི། དེ་བཞིན་ཉིད་ཟབ་མོ་
ཤེས་པར་འགྱུར་ལ། གཉིས་པ་ནི། ཤེར་ཕྱིན་ཟབ་མོའི་རྣལ་འབྱོར་ཏེ། མཉམ་པ་
ཉིད་ཀྱི་རྣལ་འབྱོར་ཤེས་པས་ཤེས་པར་འགྱུར་རོ། །འདི་ཡང་རྫོགས་ལྡན་ལུགས་
སུ། རྒྱལ་ཁམས་པས་བཀོད་པ་སྟེ། གསུམ་ལྡན་མར་བཅད་ཀྱི་ལུགས་ལས་ཆེས་
ཁྱད་པར་འཕགས་པའོ།། །།མངྒ་ལཾ། བྷ་ཝནྟུ། ཤུ་བྷཾ།
- 161 -

སྲིད།